smcproject/ml-wiki-sentences huggingface dataset:
തുടർന്നുള്ള ഗെയിമുകളിൽ തൊട്ടുമുമ്പത്തെ ഗെയിം ജയിച്ചവർ ആദ്യം സെർവ് ചെയ്യും.
ഒരു ഡബിൾസ് ഗെയിമിന്റെ ആദ്യ റാലിയിൽ ജോഡികൾക്ക് ആര് ആദ്യം സെർവ് ചെയ്യണമെന്നോ ആര് ആദ്യം റിസീവ് ചെയ്യണമെന്നോ തീരുമാനിക്കാനുള്ള സ്വാതന്ത്ര്യമുണ്ട്.
ഓരോ ഗെയിം കഴിയുമ്പോഴും കളിക്കാർ വശം മാറുന്നു.
ഒരു മത്സരത്തിന്റെ മൂന്നാമത്തെ ഗെയിമിൽ മുന്നിട്ടു നിൽക്കുന്ന ഒരു കളിക്കാരനോ ടീമോ 11 പോയിന്റ് എത്തുമ്പോഴും വശം മാറുന്നു.
സെർവർ ഷട്ടിൽ അടിക്കുന്നതിന് മുമ്പ് വരെ, സെർവറും റിസീവറും സെർവീസ് കോർട്ടുകളുടെ അതിർത്തികൾ തൊടാതെ അകത്തു തന്നെ നിൽക്കണം.
ഡബിൾസിൽ മറ്റു രണ്ടു കളിക്കാർക്ക് സെർവറുടെയും റിസീവറുടെയും കാഴ്ചയ്ക്ക് തടസ്സമുണ്ടാക്കാതെ എവിടെ വേണമെങ്കിലും നിൽക്കാം.
കളിക്കിടയിൽ അപ്രതീക്ഷിതമായ തടസ്സങ്ങളുണ്ടാകുമ്പോൾ അംപയർ ലെറ്റ് വിളിക്കുന്നു.
അപ്പോൾ റാലി നിർത്തുകയും സ്കോറിന് മാറ്റമൊന്നും കൂടാതെ വീണ്ടും കളിക്കുകയും ചെയ്യുന്നു.
അടുത്തുള്ള കോർട്ടിൽ നിന്ന് ഷട്ടിൽകോക്ക് കളിക്കളത്തിൽ വന്നു പതിക്കുക, ചെറിയ മുറികളിൽ ഷട്ടിൽകോക്ക് ഉത്തരത്തിൽ തട്ടുക തുടങ്ങിയ സന്ദർഭങ്ങളിലാണ് സാധാരണയായി ലെറ്റ് വിളിക്കാറുള്ളത്.
സെർവ് ചെയ്യുമ്പോൾ റിസീവർ ഷട്ടിൽകോക്ക് സ്വീകരിക്കാൻ തയ്യാറായിരുന്നില്ലെങ്കിലും ലെറ്റ് വിളിക്കാറുണ്ട്.
സെർവ് ചെയ്യുമ്പോഴും അല്ലാത്തപ്പോഴും ഷട്ടിൽകോക്ക് വലയുടെ ടേപ്പിൽ തട്ടിയാൽ ലെറ്റ് വിളിക്കാറില്ല.
കളിയുപകരണങ്ങൾ ഷട്ടിൽകോക്ക് തൂവൽ കൊണ്ടുള്ള ഷട്ടിൽകോക്ക്
ബാഡ്മിന്റൺ കളിക്കാൻ ഉപയോഗിക്കുന്ന കോണാകൃതിയിലുള്ള ഒരു പ്രൊജക്ക്റ്റൈലാണ് ഷട്ടിൽകോക്ക്.
തൂവലുകൾ ഉപയോഗിച്ചാണ് ഇത് നിർമ്മിക്കപ്പെടുന്നത്.
4.75 ഗ്രാം മുതൽ 5.50 ഗ്രാം വരെയാണ് ഒരു ഷട്ടിൽകോക്കിന്റെ ഭാരം.
70 മില്ലിമീറ്റർ നീളമുള്ള പതിനാലോ പതിനാറോ തൂവലുകൾ കൊണ്ടാണ് ഷട്ടിൽകോക്ക് ഉണ്ടാക്കുന്നത്.
അടിവശത്തുള്ള കോർക്കിന്റെ വ്യാസം 25-28 മില്ലീമീറ്ററാണ്.
തൂവലുകൾ മുകൾഭാഗത്തുണ്ടാക്കുന്ന വൃത്തത്തിന്റെ വ്യാസം ഏകദേശം 54 മില്ലിമീറ്ററാണ്.
തൂവലുകൾ എളുപ്പത്തിൽ പൊട്ടുന്നവയായതു കൊണ്ട് മിക്കവാറും ഒരു കളിക്കിടയിൽ പല തവണ ഷട്ടിൽകോക്ക് മാറ്റേണ്ടതായി വരും.
ഇക്കാരണത്താൽ തൂവലുകൾക്ക് പകരം പ്ലാസ്റ്റിക്ക് ഉപയോഗിച്ചിള്ള സിന്തറ്റിക് ഷട്ടിലുകളും ബാഡ്മിന്റൺ കളിക്കാൻ ഉപയോഗിക്കുന്നു.
സിന്തറ്റിക്ക് ഷട്ടിൽകോക്കുകൾ കേട് പറ്റാതെ വളരെകാലം നീണ്ടുനിൽക്കുന്നു.
എങ്കിലും പ്രധാന മത്സരങ്ങളിലും ടൂർണമെന്റുകളിലുമെല്ലാം തൂവൽ കൊണ്ടുള്ള ഷട്ടിലുകളാണ് എപ്പോഴും ഉപയോഗിക്കുന്നത്.
റാക്കറ്റ് ബാഡ്മിന്റൺ റാക്കറ്റുകൾ
ഷട്ടിൽ കളിക്കാൻ ഉപയോഗിക്കുന്ന റാക്കറ്റുകൾ ഭാരം കുറഞ്ഞവയാണ്.
70 മുതൽ 95 ഗ്രാം വരെയാണ് ഇവയുടെ ഭാരം (കമ്പിയും പിടിയും ഇല്ലാതെ).
കാർബൺ ഫൈബർ, ഉരുക്ക് തുടങ്ങി വിവിധ തരം വസ്തുക്കൾ ഉപയോഗിച്ചാണ് അവ നിർമ്മിക്കപ്പെടുന്നത്.
കാർബൺ ഫൈബർ റാക്കറ്റിന് കൂടുതൽ ബലം നൽകുന്നു.
ഓവൽ ആകൃതിയാണ് മിക്കവാറും റാക്കറ്റിന്റെ തലയ്ക്ക്.
എന്നാൽ സമനീയമായ (ഐസോമെട്രിക്ക്) ആകൃതിയിലുള്ള റാക്കറ്റുകളും ഇപ്പോൾ ഉപയോഗിച്ചു വരുന്നു.
ബാഡ്മിന്റൺ റാക്കറ്റിന്റെ കമ്പികൾ (സ്ട്രിംഗ്സ്) കട്ടി കുറഞ്ഞവയും എന്നാൽ ബലമേറിയതുമാണ്.
0.62 മുതൽ 0.73 മില്ലിമീറ്റർ വരെയാണ് ഇവയുടെ കട്ടി.
80 മുതൽ 160 ന്യൂട്ടൺ വരെയാണ് ഇവയുടെ ടെൻഷൻ.
റാക്കറ്റിന്റെ പിടികൾക്കായ് (ഗ്രിപ്പ്) വിവിധ തരം വസ്തുക്കൾ ഉപയോഗിക്കുന്നു.
പോളിയൂറിത്തീൻ സിന്തറ്റിക്ക് ഗ്രിപ്പുകളാണ് പൊതുവായി ഉപയോഗിച്ചു വരുന്നത്.
ബാഡ്മിന്റൺ കളിക്കുന്നതിനായി വ്യത്യസ്ത രീതികളിൽ ഷട്ടിൽകോക്കിനെ അടിക്കാം (സ്ട്രോക്ക്).
എല്ലാ സ്ട്രോക്കുകളും ഒന്നെങ്കിൽ ഫോർഹാൻഡിലോ അല്ലെങ്കിൽ ബാക്ക്‌ഹാൻഡിലോ  കളിക്കാം.
കൈ മുന്നോട്ട് ആഞ്ഞ് ഷട്ടിൽകോക്കിനെ അടിക്കുന്നതിനെ ഫോർഹാൻഡെന്നും കൈ പിന്നോട്ട് ആഞ്ഞ് അടിക്കുന്നതിനെ ബാക്ക്‌ഹാൻഡ് എന്നും പറയുന്നു.
ബാഡ്മിന്റൺ നിയന്ത്രിക്കുന്നത് ബാഡ്മിന്റൺ വേൾഡ് ഫെഡറേഷൻ എന്ന അന്താരാഷ്ട്ര സംഘടനയാണ്.
ഓരോ ഭൂഖണ്ഡത്തിലും പ്രാദേശിക സംഘടനകളുണ്ട്.
ഏഷ്യ - ബാഡ്മിന്റൺ ഏഷ്യ കോൺഫെഡറേഷൻ (ബി.എ.സി.) ആഫ്രിക്ക - ബാഡ്മിന്റൺ കോൺഫെഡറേഷൻ ഓഫ് ആഫ്രിക്ക (ബി.സി.എ.) അമേരിക്ക - ബാഡ്മിന്റൺ പാൻ ആം (വടക്കേ അമേരിക്കയും തെക്കേ അമേരിക്കയും ഒരേ കോൺഫെഡറേഷന്റെ കീഴിലാണ്; ബി.പി.എ.) യൂറോപ്പ് - ബാഡ്മിന്റൺ യൂറോപ്പ് (ബി.ഇ.) ഓഷ്യാനിയ - ബാഡ്മിന്റൺ ഓഷ്യാനിയ (ബി.ഒ.) ഇന്ത്യൻ ബാഡ്മിന്റൺ
ഇന്ത്യയിൽ നിന്നുള്ള ചില പ്രശസ്തരായ ബാഡ്മിന്റൺ താരങ്ങൾ പ്രകാശ് പദുകോൺ പുല്ലേല ഗോപിചന്ദ് ചേതൻ ആനന്ദ് സൈന നേവാൾ വലിയവീട്ടിൽ ഡിജു പി. കശ്യപ് Pv Sindhu അവലംബം പുറത്തേക്കുള്ള കണ്ണികൾ Badminton എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബാഡ്മിന്റൺ വേൾഡ് ഫെഡറേഷൻ ബാഡ്മിന്റൺ നിയമങ്ങൾ Archived 2017-01-08 at the Wayback Machine .
ബാഡ്മിന്റൺ നിയമങ്ങൾ - ലളിതം Archived 2016-12-27 at the Wayback Machine .
ബാഡ്മിന്റൺ ഏഷ്യ കോൺഫെഡറേഷൻ ബാഡ്മിന്റൺ പാൻ ആം ബാഡ്മിന്റൺ ഓഷ്യാനിയ ബാഡ്മിന്റൺ യൂറോപ്പ് ബാഡ്മിന്റൺ കോൺഫെഡറേഷൻ ഓഫ് ആഫ്രിക്ക Archived 2008-04-10 at the Wayback Machine .
ബാണയുദ്ധം
ബാലകവി രാമശാസ്ത്രികൾ രചിച്ച ഒരു ആട്ടക്കഥയാണ് ബാണയുദ്ധം .
ബാണയുദ്ധം ആട്ടക്കഥയെ ഒരു തെക്കൻ കഥയായി കരുതിപ്പോരുന്നു.
പ്രസ്തുത കഥയുടെ സംഘർഷാത്മകതയും രംഗപുഷ്ടിയും വേഷപ്പൊലിമയും ഏറെ ശ്രദ്ധേയമാണ്.
പച്ച, കത്തി, താടി വേഷങ്ങളുടെ സന്നിവേശം കൊണ്ടും ബാണയുദ്ധം ആട്ടക്കഥ ശ്രദ്ധിയ്ക്കപ്പെടുന്നു.
അസുരചക്രവർത്തിയായ ബാണന്റെ ഗോപുര ചിത്രീകരണത്തോടെ കഥയ്ക്കു തുടക്കം കുറിയ്ക്കുന്നു.
തുടർന്നു ഉഷയും ചിത്രലേഖയും കൂടി നടത്തുന്ന ലീലാവിനോദങ്ങളും കടന്നുവരുന്നു.
ശിവ ഭക്തനും മിഴാവു വാദകനുമായ ബാണന്റെ  ഗോപുരത്തിനടുത്ത് ശിവൻ തങ്ങിയത് ബാണനെ സംബന്ധിച്ച് വലിയ ബഹുമതിയായി.
ഇതേസമയം യൗവനയുക്തയായ പുത്രി ഉഷയ്ക്ക് അനുരൂപനായ വരനെ കണ്ടെത്തുന്നതിനു ബാണൻ ശ്രമങ്ങൾ ആരംഭിച്ചു.
ഇതിനിടയ്ക്ക് ഉഷയ്ക്ക്  സ്വപ്നദർശനം ഉണ്ടാവുകയും സ്വപ്നത്തിൽ കണ്ട യുവാവിൽ അനുരക്തയാകുകയും ചെയ്തു.
തോഴി ചിത്രലേഖ വരച്ചു കാണിച്ച ചിത്രങ്ങളിൽ നിന്നു ആ യുവാവ് അനിരുദ്ധനാണെന്നു മനസ്സിലാക്കുന്നു.
മായാവിയായ ചിത്രലേഖ അനിരുദ്ധനെ ഉഷയുടെ സന്നിധിയിൽ എത്തിയ്ക്കുന്നു.
തുടർന്നു വിവരമറിഞ്ഞ ബാണൻ അനിരുദ്ധനെ ബന്ധനസ്ഥനാക്കുകയും ചെയ്യുന്നു.
വിവരം അറിഞ്ഞ കൃഷ്ണൻ പരിവാരങ്ങളുമായി ബാണപുരത്തേയ്ക്കു പോകുന്നു.
കടുത്ത യുദ്ധത്തിൽ ശിവകിങ്കരന്മാരെ പരാജയപ്പെടുത്തിയ കൃഷ്ണൻ ബാണന്റെ കൈകൾ ഛേദിയ്ക്കുന്നു.
ശിവന്റെ അപേക്ഷപ്രകാരം ബാണനു നാലു കൈകൾ മാത്രം ശേഷിച്ചു.
കൃഷ്ണാദികൾ അനിരുദ്ധനെ 
വീണ്ടെടുക്കുകയും,ഉഷ-അനിരുദ്ധന്മാരുടെ വിവാഹം മംഗളമായി നടത്തുകയും ചെയ്യുന്നു.
ബാഡ്ജർ ഇംഗ്ലീഷ് വിലാസം https://ml.wikipedia.org/wiki/Badger ഇംഗ്ലീഷ് വിലാസം https://ml.wikipedia.org/wiki/Badger
വന്യമൃഗമായ മസ്റ്റെലൈഡ് കുടുംബത്തിലെ ഉപകുടുംബമാണ് ബാഡ്ജർ .
യൂറോപ്പ് , ചൈന , അമേരിക്ക , എന്നിവിടങ്ങളിലെ ഉയരം കൂടിയ വന‌പ്രദേശങ്ങളിലാണ് ഇവയെ കാണപ്പെടുന്നത്.
അമേരിക്കയിൽ കാണപ്പെടുന്ന ബാഡ്ജറുകൾ യൂറോപ്യൻ ഇനങ്ങളേക്കാൾ ചെറുതാണ്.
ചൈനയിൽ കാണപ്പെടുന്ന ബാഡ്ജറുകൾ ഹോഗ് ബാഡ്ജർ എന്നാണ് അറിയപ്പെടുന്നത്.
മണ്ണിൽ തുരന്നുണ്ടാക്കുന്ന മാളങ്ങളിലാണ് ഇവ വസിക്കുന്നത്.
ഏകദേശം ഒരു മീറ്റർ നീളത്തിൽ ഇവ വളരുന്നു.
മണ്ണിര , കീടങ്ങൾ, കരണ്ടുതീനികൾ എന്നിവയാണ് ഇവയുടെ പ്രധാന ഭക്ഷണം.
ഇവയുടെ മുൻകാലുകളിൽ അഞ്ചുവിരലുകൾ ഉണ്ട്.
പകൽ കൂട്ടമായി മാളങ്ങളിൽ കഴിയുന്ന ഇവ രാത്രി ഇരതേടാൻ ഇറങ്ങുകയും ചെയ്യും.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ melinae എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Badger എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Badgerland – The Definitive On-Line Guide to Badgers in the UK WildlifeOnline – Natural History of Badgers Badger Facts Archived 2009-01-06 at the Wayback Machine .
2001 Badger survey Netherlands Archived 2011-09-12 at the Wayback Machine .
Local dutch badger group Badger-Coyote Associations Archived 2012-09-19 at the Wayback Machine .
ബാഡൻഹീം 1939 ഇംഗ്ലീഷ് വിലാസം https://ml.wikipedia.org/wiki/Badenheim_1939
ഇസ്രയേലി സാഹിത്യകാരനായ അഹരോൺ അപ്പൽഫെൽറ്റി ന്റെ ഒരു കൃതിയാണ് ബാഡൻഹീം 1939 1978 ൽ ഹീബ്രു ഭാഷയിലാണ് ഈ കൃതി ആദ്യം പ്രസിദ്ധീകരിയ്ക്കപ്പെട്ടത്.
ഓസ്ട്രിയയിലെ ഒരു സാങ്കല്പിക നഗരമായാണ് ബാഡൻഹീമിനെ വരച്ചുകാട്ടുന്നത്.
ജർമ്മൻ അധിനിവേശ പോളണ്ടിലെ ക്യാമ്പുകളിലേയ്ക്ക് നയിയ്ക്കപ്പെടുന്നതിനുമുൻപ് ഈ പട്ടണത്തിലെ തദ്ദേശവാസികളുടെ ജീവിതവും, തടങ്കൽ പാളയത്തിലെ ജീവിതവും ,ജൂതവംശഹത്യയുടെ ദയനീയചിത്രവും ഈ നോവലിൽ പ്രതിപാദിയ്ക്കുന്നു.
കഥാപാത്രങ്ങൾ ഡോക്ടർ പാപ്പെൻഹീം.
സോബർബ്ബ്ലിത്.
മാർട്ടിൻ.
ട്രൂഡ്.
സാലി ഗെർട്ടി.
മാൻഡൽബോം .
ഡോക്ടർ ഷുട്സ്.
ലാങ്മാൻ.
കാൾ ,ലോട്ടി.
ലിയോൺ സിമിറ്റ്സ്കി.
ബാഡ് (ആൽബം)
അമേരിക്കൻ സംഗീതജ്ഞനായ മൈക്കൽ ജാക്സൺ ന്റെ ഏഴാമത്തെ സ്റ്റുഡിയോ ആൽബമാണ് ബാഡ് .1987-ൽ എപിക് റെക്കോർട്സ് വഴിയാണ് ഇത് പുറത്തിറങ്ങിയത്.
എക്കാലത്തെയും വലിയ വിജയമായിരുന്ന 1982 ലെ ത്രില്ലർ എന്ന ആൽബത്തിന്റെ തുടർച്ചയായിരുന്നു ഈ ആൽബം.4.5 കോടിയോളം ലോകമെമ്പാടുമായി വിറ്റഴിക്കപ്പെട്ട ഇത് അമേരിക്കയിൽ 10 പ്ലാറ്റിനം(certified) നേടിയിട്ടുണ്ട്.
ലോകത്തിലെ ഏറ്റവും കൂടുതൽ വിറ്റഴിക്കപ്പെട്ട 30 ആൽബങ്ങളിൽ ഒന്നാണിത്.
ആദ്യമായി അഞ്ച് നമ്പർ വൺ ഗാനങ്ങൾ ബിൽബോർഡ് ഹോട് 100 ൽ നേടിയ ആൽബം ബാഡ് ആണ് (ഇതു വരെ രണ്ടെണ്ണം മാത്രം) .
ഈ ആൽബം എണ്പതുകളിലെ ജാക്‌സന്റെ ആധിപത്യം ഉറപ്പിക്കുന്നതായിരുന്നു.
ബാഡിലെ പതിനൊന്നു ഗാനങ്ങളിൽ ഒമ്പതെണ്ണം സിംഗിളുകളായി പുറത്തിറങ്ങി.
ബാഡ് മുപ്പത് രാജ്യങ്ങളിൽ ഒന്നാം സ്ഥാനത്തെത്തി.
ഇതിലെ ഒമ്പത് ഗാനങ്ങൾ ജാക്സൺ ആണു സംവിധാനം ചെയ്തത് അതിനാൽ ആൽബത്തിന്റെ സഹ സവിധാനം ജാക്സനു ലഭിച്ചു.
ബാഡിനു ആറു ഗ്രാമി നാമനിർദ്ദേശം ലഭിച്ചു.
അതിൽ രണ്ടെണ്ണം നേടുകയും ചെയ്തു .
വാണിജ്യപരമായ വിജയത്തിനു പുറമേ വിമർശകരുടെ അംഗീകാരവും നേടിയ ബാഡിനെ റോളിംഗ് സ്റ്റോൺ അടക്കം പ്രമുഖ മാഗസിനുകൾ എക്കാലത്തെയും മികച്ച ആൽബങ്ങളിൽ ഒന്നായി തിരഞ്ഞെടുത്തിട്ടുണ്ട്.
ബാഡ്മിന്റൺ വേൾഡ് ഫെഡറേഷൻ
കായികമത്സരമായ ബാഡ്മിന്റണിന്റെ ഔദ്യോഗിക നടത്തിപ്പ് നിയന്ത്രിക്കുന്ന രാജ്യാന്തര സംഘടനയാണ് ബാഡ്മിന്റൺ വേൾഡ് ഫെഡറേഷൻ (ബി.ഡബ്ല്യു.എഫ്).
1934 ൽ ഇന്റർനാഷണൽ ബാഡ്മിന്റൺ ഫെഡറേഷൻ എന്ന പേരിലാണ് ഈ സംഘടന ആരംഭിച്ചത്.
9 രാജ്യങ്ങളായിരുന്നു രൂപീകരണഘട്ടത്തിൽ അംഗങ്ങളായിരുന്നത്.
എന്നാൽ ഇന്ന് 176രാജ്യങ്ങൾ ഈ സംഘടനയിൽ അംഗങ്ങളാണ്.
മലേഷ്യയിലെ കോലാലമ്പൂർ ആണ് ഇത്.
ഉപസംഘടനകൾ Map of the World with five confederations
വൻകരകളുടെ അടിസ്ഥാനത്തിൽ ബാഡ്മിന്റൺ വേൾഡ് ഫെഡറേഷനെ അഞ്ച് ഉപസംഘടനകളായി തിരിച്ചിതിക്കുന്നു വൻകര ഉപസംഘടന അംഗങ്ങൾ എഷ്യ Badminton Asia Confederation (BAC) 41 യൂറോപ്പ് Badminton Europe (BE) 51 അമേരിക്ക Badminton Pan Am (BPA) 33 ആഫ്രിക്ക Badminton Confederation of Africa (BCA) 37 ഓഷ്യാനിയ Badminton Oceania (BO) 14 ആകെ അംഗങ്ങൾ 176 ടൂർണമെന്റുകൾ അന്താരാഷ്ട്രമത്സരങ്ങൾ
ബാഡ്മിന്റൺ വേൾഡ് ഫെഡറേഷൻ സംഘടിപ്പിക്കുന്ന അന്താരാഷ്ട്രമത്സരങ്ങൾ ആണ് ചുവടെ കൊടുത്തിരിക്കുന്നത് ഒളിമ്പിക്സ് ലോക ചാമ്പ്യൻഷിപ്പ് ലോക ജൂനിയർ ചാമ്പ്യൻഷിപ്പ് ലോക സീനിയർ ചാമ്പ്യൻഷിപ്പ് തോമസ് കപ്പ് യൂബർ കപ്പ് സുദിർമൻ കപ്പ് മറ്റുമത്സരങ്ങൾ(Open events) സൂപ്പർ സീരിസ് പ്രീമിയർ ഓഫ് പ്രീമിയർ സൂപ്പർ സീരിസ് പ്രീമിയർ സൂപ്പർ സീരിസ് ഗ്രാന്റ്പ്രിക്സ് ഗോൾഡ് ഗ്രാന്റ്പ്രിക്സ് ഇതും കാണുക
ലോക ബാഡ്മിന്റൺ ചാമ്പ്യൻഷിപ്പ് അവലംബം
ബാഡ് മുണ്ടർ ഇംഗ്ലീഷ് വിലാസം https://ml.wikipedia.org/wiki/Bad_M%C3%BCnder
ജർമ്മനിയിലെ ലോവർ സാക്സണിയിലെ ഹമീലിൻ -പിർമോണ്ട് ജില്ലയിലുള്ള ഒരു നഗരമാണ് ബാഡ് മുണ്ടർ (also: Bad Münder am Deister).
ഹാമിലിനു വടക്ക് കിഴക്ക് 15 കിലോമീറ്റർ (9.3 മൈൽ) അകലത്തിൽ ഡെയ്സ്റ്റർ-സുന്റൽ താഴ്വരയിലെ ഡെയ്സ്റ്റർ കുന്നുകളുടെ തെക്കുവശത്താണ് ഇത് സ്ഥിതി ചെയ്യുന്നത്.
നഗരത്തിലെ പുത്രന്മാരും പുത്രിമാരും ജോർജ് ഫിലിപ് ഹോൽഷെർ (1792-1852), ഒഫ്താൽമോളജിസ്റ്റ് ക്രിസ്ത്യൻ ലുഡ്വിഗ് ഫ്ലോഹിച്ച് (14 ജൂൺ 1799-11 മാർച്ച് 1870), ഹൊയയിൽ ആരാച്ചാർ ഓഗസ്റ്റ് പോട്ട് (1802-ൽ മരിച്ചു), ഭാഷാശാസ്ത്രജ്ഞൻ ഫ്രെഡറിക് വിൽഹെം നോൾട്ട് (1880-1952), രാഷ്ട്രീയക്കാരൻ (ജർമ്മൻ-ഹാനോവർയൻ പാർട്ടി) ലിയോവിപ്ലർ (1890-1958), എഴുത്തുകാരൻ ഹാൻസ് പൈഫ് (1909 ൽ ഇമാബെക്ഹൗസൻ, 1996-ൽ അന്തരിച്ചു), ജന്തുശാസ്ത്രജ്ഞൻ, എൻജോമിറ്റിസ്റ്റ്, യൂണിവേഴ്സിറ്റി അധ്യാപകൻ ഹിൽദെർഗാർഡ് ഫാൽക് (1949 ൽ നെറ്റാൽരേഡിയിൽ ജനനം) ഒളിമ്പിക് ചാമ്പ്യൻ റണ്ണറായിരുന്നു കാൾ മാർട്ടിൻ ഹെൻഷൽ (ജനനം 1950), രാഷ്ട്രീയക്കാരൻ, അലയൻസ് 90 / ഗ്രീൻസ് ഫ്രാങ്ക് ജെലിൻസ്കി (ജനനം 1953), റേസിംഗ് ഡ്രൈവർ അവലംബം ബാഹ്യ ലിങ്കുകൾ Official website (municipal) Official website (tourism)
പൂവൻപഴം
വൈക്കം മുഹമ്മദ്‌ ബഷീറിന്റെ 1948ൽ  പ്രസിദ്ധീകരിച്ച  ചെറുകഥാസമാഹാരമാണ്  'വിഡ്ഢികളുടെ സ്വർഗം '.
ആറു ചെറുകഥകൾ  അടങ്ങിയ സമാഹാരത്തിലെ ഒരു കഥയാണ് 'പൂവൻപഴം '.
മൂന്ന് ഭാഗങ്ങളിലായാണ് കഥ അവതരിപ്പിക്കുന്നത്.
ഒന്നാമത്തെ ഭാഗത്തിൽ വിവാഹത്തിന് മുമ്പുള്ള കാര്യങ്ങളും, രണ്ടാമത്തേതിൽ വിവാഹശേഷമുള്ള സംഭവങ്ങളും, മൂന്നാമത്തെ ഭാഗത്തു തങ്ങളുടെ വാർദ്ധക്യ കാലവുമാണ് അവതരിപ്പിച്ചിരിക്കുന്നത്.
ദാമ്പത്യ ജീവിതത്തിലേ  വ്യത്യസ്ത തലങ്ങളെയാണ് കഥ അർത്ഥവത്താക്കുന്നത്.
അബ്ദുൽ ഖാദർ , ജമീലാബീവി എന്നിവരാണ് ഇതിലെ കഥാപാത്രങ്ങൾ.
താൻ ജോലിചെയ്യുന്ന ബീഡി കമ്പനിയിലെ ഉടമസ്ഥന്റെ മകളായ ജമീലയെ വിവാഹം കഴിക്കുകയും സ്നേഹസാഫല്യം നിറഞ്ഞ അവരുടെ ദാമ്പത്യജീവിതത്തിൽ ജമീലാബീവി ആദ്യമായി തന്റെ ഭർത്താവിനോട് പൂവൻപഴം ആവശ്യപ്പെടുകയും ചെയ്യുന്നു.
എന്നാൽ അബ്ദുൽഖാദർ പൂവൻപഴം അന്വേഷിച്ചപ്പോൾ അത് കിട്ടാതെ വരികയും അതിനു പകരം നാരങ്ങ വാങ്ങി നൽകുകയും ചെയ്യുന്നു.
പൂവൻ പഴത്തിനു പകരം നാരങ്ങ വാങ്ങി നൽകിയതിന്റെ പേരിൽ അവരുടെ ഇടയിൽ നടക്കുന്ന സംഭവവികാസങ്ങളെ പെരുപ്പിച്ചു കാണിക്കുകയാണ് കഥ.
ദക്ഷിണേന്ത്യൻ സംസ്ഥാനമായ കേരളത്തിൻറെ തലസ്ഥാനമായ തിരുവനന്തപുരം ജില്ലയിലുള്ള പ്രശസ്തമായ വിനോദസഞ്ചാര പ്രദേശമാണ് പൂവാർ.
തിരുവനന്തപുരം ജില്ലയുടെ കിഴക്കേ അറ്റത്താണ് പൂവാർ ഗ്രാമം, അതിൻറെ അടുത്തുള്ള പൊഴിയൂർ ഗ്രാമം കേരളത്തിൻറെ അവസാനമാണ്.
വിനോദസഞ്ചാരികളെ ആകർഷിക്കുന്ന അതിമനോഹരമായ ബീച്ച് ഈ ഗ്രാമത്തിലുണ്ട്.
വിഴിഞ്ഞം എന്ന പ്രകൃതിപരമായ തുറമുഖത്തിൻറെ അടുത്തായാണ്‌ പൂവാർ ഗ്രാമം സ്ഥിതിചെയ്യുന്നത്.
വേലിയേറ്റ സമയത്ത് കടലുമായി ബന്ധിപ്പിക്കുന്ന അഴിമുഖം പൂവാറിലുണ്ട്.
56 കിലോമീറ്റർ ഉള്ള നെയ്യാർ പുഴ നെയ്യാറ്റിൻകര താലൂക്കിലൂടെ ഒഴുകി അറബിക്കടലിൽ ചേരുന്നത് പൂവാറിനു സമീപമാണ്.
അതിൻറെ പ്രകൃതി ഭംഗി ഇവിടെ ഒരു വിനോദസഞ്ചാര മേഖലയാക്കുന്നു.
മരം, ചന്ദനം, ദന്തം, സുഗന്ധവ്യഞ്ജനം എന്നിവയുടെ വിപണന കേന്ദ്രമായിരുന്നു പൂവാർ.
1000 ബിസി-യിൽ ഇസ്രയേലിലെ സോളമൻ രാജാവിൻറെ കപ്പലുകൾ, ഇപ്പോൾ പൂവാർ ആണെന്ന് കരുതപ്പെടുന്ന, ഓഫിറിൽ വന്നിട്ടുണ്ട് എന്ന് കരുതപ്പെടുന്നു.
പൂവാർ എന്ന പേര് രണ്ട് മലയാള വാക്കുകൾ ചേർന്നു വന്നതാണ്.
മാർത്താണ്ഡവർമ്മയാണ് ഈ സ്ഥലത്തിനു ഈ പേര് നൽകിയത് എന്ന കഥ പ്രശസ്തമാണ്.
പൂവ് എന്ന മലയാള വാക്കും പുഴ എന്ന അർത്ഥം വരുന്ന ആറ് എന്ന വാക്കും ചേർന്നാണ് പൂവാർ എന്ന പേര് വന്നത്.
തിരുവനന്തപുരം അന്താരാഷ്‌ട്ര വിമാനത്താവളമാണ് പൂവാർ ഗ്രാമത്തിനു സമീപമുള്ള വിമാനത്താവളം.
30 കിലോമീറ്റർ ദൂരമാണ് പൂവാർ ഗ്രാമത്തിൽനിന്നും തിരുവനന്തപുരം അന്താരാഷ്‌ട്ര വിമാനത്താവളത്തിലേക്ക്.
തിരുവനന്തപുരം സെൻട്രൽ റെയിൽവേ സ്റ്റേഷനാണ് പൂവാർ ഗ്രാമത്തിനു സമീപമുള്ള പ്രധാന റെയിൽവേ സ്റ്റേഷൻ.
20 കിലോമീറ്റർ ദൂരമാണ് പൂവാർ ഗ്രാമത്തിൽനിന്നും തിരുവനന്തപുരം സെൻട്രൽ റെയിൽവേ സ്റ്റേഷനിലേക്ക്.
പൂവാറിൽനിന്നും നേമം റെയിൽവേ സ്റ്റേഷനിലേക്ക് 20 കിലോമീറ്റർ ദൂരവും, നെയ്യാറ്റിൻകര റെയിൽവേ സ്റ്റേഷനിലേക്ക് 10 കിലോമീറ്റർ ദൂരവുമാണ് ഉള്ളത്.
വിഴിഞ്ഞം ഹാർബറാണ് പൂവാർ ഗ്രാമത്തിനു സമീപമുള്ള ഹാർബർ.
14 കിലോമീറ്റർ ദൂരമാണ് പൂവാർ ഗ്രാമത്തിൽനിന്നും വിഴിഞ്ഞം ഗ്രാമത്തിലേക്ക്.
ഏറ്റവും അടുത്തുള്ള വിമാ‍നത്താവളം : തിരുവനന്തപുരം അന്താരാഷ്ട്ര വിമാനത്താവളം - 18 കിലോമീറ്റർ അകലെ.
ഏറ്റവും അടുത്തുള്ള റെയിൽ‌വേ സ്റ്റേഷൻ : തിരുവനന്തപുരം സെൻട്രൽ - 22 കിലോമീറ്റർ അകലെ.
നേമം - 12 കിലോമീറ്റർ അകലെ.
അവലംബം ↑ India9.com , Retrieved on 9 Nov 2016 ↑ ↑ ↑ Poovar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂവേ ഉനക്കാക
വിക്രമൻ രചനയും സംവിധാനവും നിർവഹിച്ച്1996-ൽ പുറത്തിറങ്ങിയ ഒരു ഇന്ത്യൻ തമിഴ് -ഭാഷാ റൊമാൻ്റിക് കോമഡി ചിത്രമാണ് പൂവേ ഉനക്കാഗ ( വിവർത്തനം. നിങ്ങൾക്കായി, പുഷ്പം ) .
വിജയ് , സംഗീത എന്നിവരാണ് ചിത്രത്തിലെപ്രധാന കഥാപാത്രങ്ങളെ അവതരിപ്പിക്കുന്നത്.
ചിത്രത്തിലെ ഒരു ഗാനത്തിൽനടൻ മുരളി അതിഥി വേഷത്തിൽ എത്തുന്നു.
1996 ഫെബ്രുവരി 18-ന് റിലീസ് ചെയ്ത ചിത്രം നിരൂപക പ്രശംസ നേടി, വിജയുടെ കരിയറിലെ ആദ്യത്തെ ബ്ലോക്ക്ബസ്റ്ററും വലിയൊരു വഴിത്തിരിവുമായിരുന്നു ഇത്.
റിലീസ് സമയത്ത് ചിത്രം 270 ദിവസത്തിലധികം തിയേറ്ററുകളിൽ ഓടി.
പൂവ് ഇംഗ്ലീഷ് വിലാസം https://ml.wikipedia.org/wiki/Flower പന്ത്രണ്ട് ഉപവർഗ്ഗങ്ങളിലെ പൂക്കൾ
പുഷ്പിക്കുന്ന ചെടികളുടേയും മരങ്ങളുടേയും പ്രത്യുല്പാദന അവയവം/ഭാഗം ആണ്‌ പൂവ് അഥവാ പുഷ്പം .
മാഗ്നോലിയോഫൈറ്റം(ആൻജിയൊസ്പെർമ്) എന്ന തരത്തിൽ പെടുന്നവയാണ് പൂക്കൾ ഉണ്ടാകുന്ന മരങ്ങളും ചെടികളും.
ബീജങ്ങളേയും (ആൺ) അണ്ഡങ്ങളേയും (പെൺ) വഹിക്കുകയും അവയുടെ സം‌യോജനത്തിനു വഴിയൊരുക്കി വിത്തുകൾ ഉത്പാദിപ്പികയാണ്‌ പൂക്കളുടെ പ്രധാന ധർമ്മം.
പൂക്കൾ ഒറ്റയായോ കുലകളായോ കാണപ്പെടുന്നു.
പുഷ്പവൃതി(calyx), ദളപുടം(corolla), കേസരപുടം(androecium), ജനി( pistil)എന്നിങ്ങനെ നാലു പ്രധാന ' ശംഖുപുഷ്പം കേസരപുടത്തിലെ കേസരങ്ങൾ പുരുഷലൈംഗികാവയങ്ങളാണ്.
പൂവിലെ സ്ത്രീബീജങ്ങൾ ഉൾക്കൊള്ളുന്ന ജനി സ്ത്രീലൈംഗികാവയവവും.
പ്രകൃതിക്ക് വർണപ്പകിട്ട് നല്കുന്ന പുഷ്പങ്ങൾ ആകൃതിയിലും വലിപ്പത്തിലും നിറത്തിലും വളരെയേറെ വൈവിധ്യം പ്രദർശിപ്പിക്കുന്നു.
ഇന്തോനേഷ്യൻ വനങ്ങളിൽ കാണപ്പെടുന്ന റഫ്‌ളീഷ്യാ സസ്യത്തിന്റെ പൂവാണ് വലിപ്പത്തിൽ ഒന്നാം സ്ഥാനം അർഹിക്കുന്നത്.
ആൺ പെൺ കഷണങ്ങ്ക്കൾ അടങ്ങിയ ഭാഗമാണ് പൂവ്.
പൂവിന്റെ പ്രധാന ഭാഗങ്ങൾ പൂർണ്ണമായും വളർച്ചയെത്തിയ ഒരു പൂവിന്റെ പ്രധാന ഭാഗങ്ങൾ
പുഷ്പിക്കുന്ന സസ്യങ്ങളിൽ (angiosperms) ലൈംഗികപ്രത്യുല്പാദനം നടത്തുന്നതിൽ അസന്നിഗ്ദമായ പങ്കു വഹിക്കുന്ന സസ്യാവയവം പൂവാണു്.
ലൈംഗികപ്രത്യുല്പാദനം നടത്തുന്ന എല്ലാ ജീവികളുടേയും വംശജനിതക ഉപപത്തികളിൽ  പൂവിൽ നടക്കുന്ന പരാഗണ ബീജസങ്കലനപ്രക്രിയകളുടെ മിക്കവാറും സമാനരൂപങ്ങളാണു് കാണപ്പെടുന്നതു്.
അതുകൊണ്ടുതന്നെ ജനിതകശാസ്ത്രത്തിലും ജൈവരൂപപരിണാമസിദ്ധാന്തത്തിലും പൂവിന്റെ പ്രത്യുല്പാദനധർമ്മം പ്രത്യേകം പഠനാർഹമാണു്.
ഒരു ദ്വിലിംഗപുഷ്പത്തിൽ(Bilingual flower) രണ്ടു വ്യത്യസ്ത ലിംഗങ്ങൾക്കും അനുയോജ്യമായ ലൈംഗികഭാഗങ്ങൾ അടങ്ങിയിട്ടുണ്ടു്.
പുംബീജപ്രധാനമായ ഭാഗമാണു് കേസരങ്ങൾ(stamen) അടങ്ങിയ കേസരപുടം(Androecium).
വിവിധ പുഷ്പങ്ങൾക്കു് വ്യത്യസ്ത എണ്ണവും രൂപവുമാകാമെങ്കിലും കേസരപുടത്തിൽ സാധാരണ ഒന്നിലധികം കേസരങ്ങൾ കാണാം.
പുഷ്പാസനത്തിൽ നിന്നും എഴുന്നു നിൽക്കുന്ന ഒരു തണ്ടും അതിന്റെ അഗ്രഭാഗത്ത് ഒരു സഞ്ചി പോലെ ഏകദേശം ഭാഗികമായി കവചിതമായ ഒരു പരാഗസംഭരണിയുമാണു് ഓരോ കേസരവും.
ഈ പരാഗസംഭരണിയെ പരാഗി(Anther) എന്നു പറയുന്നു.
പരാഗികൾ സാധാരണ ഇരട്ടപ്പാളികളായാണു കാണുക.
കേസരത്തിന്റെ തണ്ടാണു് തന്തുകം(Filament).
പുഷ്പാസനത്തിൽ നിന്നും ഉയർന്നു നിൽക്കുന്നതുകൊണ്ട് സ്വപരാഗണത്തിനുള്ള സാദ്ധ്യത കുറയ്ക്കുക, കാറ്റ്, ഷഡ്പദങ്ങൾ, പക്ഷികൾ തുടങ്ങിയ മറ്റു മാദ്ധ്യമങ്ങൾ മുഖേനയുള്ള പരപരാഗണം നടക്കുവാനുള്ള സാദ്ധ്യത കൂട്ടുക ഇവയാണു് കേസരതന്തുകങ്ങളെ കൊണ്ടുള്ള പ്രത്യേക ഗുണങ്ങൾ.
പരാഗിയുടെ ഉള്ളിലാണു് പുംബീജവാഹികളായ പരാഗരേണുക്കൾ അഥവാ പൂമ്പൊടി അടങ്ങിയിരിക്കുന്നതു്.
സൂക്ഷ്മമായ തരികളായി കാണപ്പെടുന്ന പരാഗങ്ങൾ പൂർണ്ണമായും പുംബീജങ്ങൾ മാത്രമല്ല.
ബീജസങ്കലനപ്രക്രിയയ്ക്കിടയിൽ ആവശ്യമുള്ള ചില ഘട്ടങ്ങൾക്കു വേണ്ടിയുള്ള പ്രത്യേക പൂരകകോശങ്ങൾ കൂടി പരാഗരേണുക്കളുടെ ഭാഗമാണു്.
അണ്ഡകോശങ്ങളിലേക്കു് വിവിധമാർഗ്ഗങ്ങളിലൂടെ (കാറ്റ്,പ്രാണിപക്ഷിമൃഗാദികൾ തുടങ്ങിയ വാഹകരിലൂടെ) എത്തിപ്പെടാൻ തക്ക വിധം പരാഗങ്ങൾ പലപ്പോഴും അതിസൂക്ഷ്മമായ കൊളുത്തുകളോ രോമങ്ങളോ പശിമയുള്ള ദ്രവങ്ങളോ കൊണ്ടു് ആവൃതമായിരിക്കും.
സാധാരണയായി ഒറ്റയൊരെണ്ണമായി പൂവിന്റെ നടുവിൽ ഉയർന്നു കാണുന്ന മറ്റൊരു ഭാഗമാണു് ജനിദണ്ഡും(style) അതിന്റെ അഗ്രഭാഗത്തുള്ള പരാഗണസ്ഥലവും (stigma).
ജനിദണ്ഡിന്റെ അധോഭാഗം പുറപ്പെടുന്നതു് അണ്ഡാശയം (Ovary) എന്ന  ഉരുണ്ട അറയിൽ നിന്നാണു്.
അണ്ഡാശയവും ജനിദണ്ഡും പരാഗണസ്ഥലവും ചേർന്നതാണു് പൂവിലെ സ്ത്രൈണലിംഗാവയവം.
ഇവയെ മൊത്തമായി ജനിപുടം (Gynoecium) എന്നു വിളിക്കുന്നു.
അണ്ഡാശയത്തിനകത്തു് ധാരാളം അണ്ഡകോശങ്ങൾ(Ovules) സ്ഥിതിചെയ്യുന്നു.
ചില സസ്യവർഗ്ഗങ്ങൾക്കു് ഏകലിംഗപുഷ്പങ്ങൾ (Unisexual flowers) ആണുണ്ടാവുക.
മത്തൻ, ജാതി തുടങ്ങിയവ ഇതിനുദാഹരണമാണു്.
ഇത്തരം പുഷ്പങ്ങളിൽ ഒന്നുകിൽ കേസരപുടങ്ങൾ മാത്രമോ അല്ലെങ്കിൽ ജനിപുടങ്ങൾ മാത്രമോ ആയിരിക്കും രൂപപ്പെടുക.
ഒരേ പുഷ്പത്തിനുള്ളിൽ സ്വപരാഗണം ഇല്ലാതാക്കി ജനിതകശുദ്ധീകരണം മെച്ചപ്പെടുത്തുക എന്നതാണു് ഇതുകൊണ്ടുള്ള നേട്ടം.
പ്രതികൂലസാഹചര്യങ്ങളിൽ(എതിർലിംഗത്തിലുള്ള പൂവുകളുടെ അഭാവത്തിൽ)പ്രത്യുല്പാദനനിരക്കു കുറയും എന്നുള്ള ദോഷവും ഇവയ്ക്കുണ്ടു്.
മിക്ക പുഷ്പങ്ങളിലും വിജയകരമായ പരാഗണത്തിനും ബീജസങ്കലനത്തിനും ശേഷം കായ് അല്ലെങ്കിൽ ഫലം രൂപം പ്രാപിക്കും.
ബീജസങ്കലനം നടന്ന അണ്ഡകോശങ്ങളിൽ നിന്നും തുടങ്ങുന്ന ജനിപുടത്തിന്റെ വികാസമാണു് ഫലങ്ങളായി രൂപം പ്രാപിക്കുന്നതു്.
ഇവ ഓരോ ജാതി സസ്യങ്ങളിലും വ്യത്യസ്ത എണ്ണത്തിലും വിധത്തിലുമാവാം.
യഥാർത്ഥത്തിൽ കാർപ്പലുകൾ എന്നറിയപ്പെടുന്ന ഒന്നോ അതിലധികമോ  ഭാഗങ്ങൾ കൂടിച്ചേർന്നതാണു് പൂവിന്റെ ജനിപുടങ്ങൾ.
ഈ കാർപ്പലുകളാണു് പിന്നീട് ഫലങ്ങളുടെ രൂപത്തിൽ ഒന്നോ (simple fruit) അനേകമോ(aggregate fruit) വിത്തുകൾ ഉൾക്കൊള്ളുന്ന കായ് ആയി മാറുന്നതു്.
ചില ഇനങ്ങളിൽ വെവ്വേറെയുള്ള അനേകം പൂക്കൾ ബീജസങ്കലനാനന്തരം രൂപാന്തരം പ്രാപിച്ച് ഒരുമിച്ചുചേർന്നു് ഒരൊറ്റ ഫലമായി കാണപ്പെടും.
ഇവയെ സംയുക്തഫലങ്ങൾ (Compund fruits)എന്നു വിളിക്കും.
ചക്ക അതിനൊരുദാഹരണമാണു്.
പൂവിന്റെ ദലങ്ങൾ (Petals or corolla) അഥവാ ഇതളുകൾ ജനിപുടത്തേയും കേസരപുടത്തേയും സംരക്ഷിച്ചുകൊണ്ട് പൊതിഞ്ഞുനിൽക്കുന്നു.
എന്നാൽ, അതിലുപരി അവ പൂവിനു് വർണ്ണശബളിമ, രൂപവിശേഷം, ഗന്ധവിശേഷം എന്നീ ഗുണങ്ങളെക്കൊണ്ട് ആകർഷണീയത നൽകുന്നു.
പരാഗവാഹികളായ ഷഡ്പദങ്ങളേയും മറ്റും പ്രലോഭിപ്പിക്കാൻ ഈ ആകർഷണീയതയും അതിനൊപ്പം പുഷ്പാസനത്തിൽ അടങ്ങിയിട്ടുള്ള പൂന്തേനും അവശ്യമാണു്.
പൂഞെട്ടിൽനിന്നും പൂവിനെ ഭാഗികമായി പൊതിഞ്ഞുനിൽക്കുന്ന പച്ച നിറത്തിലുള്ള വിദളങ്ങൾ (Sepals or Calyx) പൂവിന്റെ മൊത്തത്തിലുള്ള ഘടനാസ്ഥിരതയും ആകൃതിയും നിലനിർത്താൻ സഹായിക്കുന്നു.
കാണ്ഡം വഴി കടന്നുവരുന്ന കീടങ്ങളിൽനിന്നും പൂവിനെ സംരക്ഷിക്കുക എന്ന പ്രധാനമായ ഒരു ധർമ്മം കൂടി വിദളങ്ങൾക്കുണ്ടു്.
(വിദളങ്ങൾ ഇല്ലാത്ത പൂക്കളിൽ ഇതിനുപകരം വിഷാംശമുള്ള പദാർത്ഥങ്ങൾ പ്രതിരോധകമായി ചിലപ്പോൾ കാണാം.) ഇതിനു പുറമേ, മൊട്ടായിരിക്കുമ്പോൾ ഇളംപൂവിനെ പൊതിഞ്ഞു സംരക്ഷിക്കുന്നതും വിദളങ്ങളാണു്.
വിദളങ്ങളും ദളങ്ങളും മൊത്തം ഒരുമിച്ചു ചേർത്തു് പുഷ്പവൃന്തം(Perianth) എന്നറിയപ്പെടുന്നു.
(പുഷ്പവൃന്ദം എന്നാൽ ഒന്നിലധികം പൂക്കൾ ചേർന്ന പൂങ്കുലയാണു് [inflorescence]).
ദളങ്ങളും വിദളങ്ങളും യഥാർത്ഥത്തിൽ, പ്രത്യേകരീതിയിൽ രൂപാന്തരം  പ്രാപിച്ച ഇലകൾ തന്നെയാണു്.
പുൽ‌വർഗ്ഗത്തിൽ പെട്ട ചില ചെടികളെപ്പോലെ,  ചിലപ്പോൾ ഇതളുകളും വിദളങ്ങളും തീരെ ചെറുതായി ജനിപുടവും കേസരപുടവും മാത്രം പ്രത്യക്ഷമായ രീതിയിലും പൂക്കൾ പതിവുണ്ടു്.
ചിത്ര സഞ്ചയം ഹൈഡ്രാഞ്ചിയ സിന്നിയ അനഗസ്റ്റിഫോളിയ പൂ മൊട്ട് വിരിയാൻ തുടങ്ങുന്നു.
ചുവന്ന പനിനീർപ്പൂവ് തെറ്റി പൂക്കൾ കൊങ്ങിണിപ്പൂവ് സൂസനയുടെ പൂവും മൊട്ടും അവലംബം പുറത്തേക്കുള്ള കണ്ണികൾ
പൂവൻ കോഴി ഇംഗ്ലീഷ് വിലാസം https://ml.wikipedia.org/wiki/Rooster
കോഴി വർഗത്തിലെ ആൺ പക്ഷികളെ ആണ് പൂവൻ കോഴി എന്ന് വിളിക്കുന്നത്.
പൂവൻ , ചാത്തൻ കോഴി, ചേവൽ എന്നൊക്കെ പ്രാദേശികമായി ഇവയെ വിളിക്കാറുണ്ട്.
പിടക്കോഴികളെ അപേക്ഷിച്ച് ഇവയ്ക്ക് തലയിൽ വലിയ പൂവും നീണ്ട അങ്കവാലും ഉണ്ട്.
മറ്റു ചില ഇനം പക്ഷികളുടെ ആൺ പക്ഷികളെ പൂവൻ എന്നു വിളിക്കാറുണ്ട് .
കൂവൽ
പൂവൻ കോഴികളെ അധികവും വർണിച്ചു കാണുക ഇവയുടെ അതി രാവിലെ ഉള്ള കൂവൽ ആയ കോകര കോ കോ......
(ഇംഗ്ലീഷ് : cock-a-doodle-doo) എന്ന ശബ്ദത്തിൽ ആണ് .
സാധാരണയായി നാലു മാസം പ്രായം ആകുമ്പോൾ ആണ് പൂവൻ കോഴി കൂവി തുടങ്ങുന്നത്.
മിക്കവാറും വേലിയുടെ മുകളിലോ അല്ലെങ്കിൽ മറ്റു എന്തെങ്കിലും ഉയരം കൂടിയ സ്ഥലങ്ങളിലോ ആണ് ഇവ കയറി നിന്നു കൂവുക .
പൂവൻ കോഴിയുടെ കൂവൽ ഇവയുടെ അധീനപ്രദേശപരിധി മറ്റു പൂവൻ കോഴികളെ അറിയിക്കുന്നതിനുള്ള ഒരു മുഖ്യ പ്രക്രിയ ആണ്.
ഒരു ദിവസത്തിന്റെ പ്രത്യേക സമയം കൂവലിനു ഇല്ല.
എപ്പോൾ വേണമെങ്കിലും കൂവാം, എന്നാൽ ചില ഇനങ്ങൾ കൂടുതൽ തവണ കൂവുമ്പോൾ  മറ്റു ചില ഇനങ്ങൾ വളരെ കുറച്ചു തവണ മാത്രമേ കൂവാറുള്ളൂ.
ഒരു പൂവൻ കോഴി കൂവുന്ന വീഡിയോ ചിത്രം ശബ്ദം സഹിതം കാപോൺ
ചെറുപ്പത്തിൽ തന്നെ വന്ധ്യകരണം നടത്തിയ പൂവൻ കോഴികൾ ആണ് ഇവ .
ഇറച്ചി ആവശ്യത്തിനായി ആണ് പ്രധാനമായും ഇങ്ങനെ ചെയ്യുന്നത്.
കോഴിപ്പോര്
രണ്ടു പൂവൻ കോഴികൾ തമ്മിൽ ഒരു നിശ്ചിത വലയത്തിൽ വെച്ചു നടത്തുന്ന പോരാണ്‌ കോഴിപ്പോര് .
പോരിനു ഉപയോഗിക്കുന്നത് സാധാരണ വളർത്തു കോഴികളെ അല്ല.
ഇവയെ പോരിനു വേണ്ടി പ്രത്യേകമായി വളർത്തി എടുക്കുന്നവയാണ്.
ഇവയെ പന്തയക്കോഴികൾ എന്നും വിളിക്കുന്നു.
കോഴി പന്തയം ഒരു പരമ്പരാഗത മത്സരമായി ആണ് ചില നാടുകളിൽ കണക്കാക്കുന്നത് എന്നാൽ മറ്റു ചില നാട്ടിൽ ഇത് മൃഗങ്ങളോടുള്ള ക്രൂരതയായി കാണുന്നു.
അതിനാൽ മിക്ക രാജ്യങ്ങളിലും ഇത് നിയമം മൂലം നിരോധിച്ചിട്ടുണ്ട് .
Roosters എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂവാർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Poovar_Gramapanchayat
തിരുവനന്തപുരംജില്ലയിലെ നെയ്യാറ്റിൻകര താലൂക്കിൽ പാറശ്ശാല ബ്ളോക്ക് പരിധിയിൽ വരുന്ന ഗ്രാമപഞ്ചായത്താണ് 7.34 ച : കി.
മീ വിസ്തൃതിയുള്ള പൂവാർ ഗ്രാമപഞ്ചായത്ത് .
ഈ ഗ്രാമപഞ്ചായത്ത് താലൂക്കിൽ തമിഴ്നാട് അതിർത്തിയോടു ചേർന്നു സമുദ്ര തീരത്തായി സ്ഥിതി ചെയ്യുന്നു.
1969 സെപ്തംബർ 25-ന് പൂവാർ ഗ്രാമപഞ്ചായത്ത് നിലവിൽ വന്നു.
== വാർഡുകൾ== 14= കല്ലിങ്ങാവിളക്കം സ്ഥിതിവിവരക്കണക്കുകൾ ജില്ല തിരുവനന്തപുരം ബ്ലോക്ക് പാറശ്ശാല വിസ്തീര്ണ്ണം 7.34 ചതുരശ്ര കിലോമീറ്റർ ജനസംഖ്യ 18,755 പുരുഷന്മാർ 9380 സ്ത്രീകൾ 9375 ജനസാന്ദ്രത 2855 സ്ത്രീ : പുരുഷ അനുപാതം 990 സാക്ഷരത 86% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/poovarpanchayat Archived 2016-03-11 at the Wayback Machine .
പൂവെരുക് ഇംഗ്ലീഷ് വിലാസം https://ml.wikipedia.org/wiki/Viverricula_indica
The small Indian civet is a nocturnal hunter.
ശരീരത്തിലാകമാനം മഞ്ഞകലർന്ന തവിട്ടുനിറത്തിലുള്ള പുള്ളികളും വാലിൽ വളയങ്ങളുമുള്ള സാധാരണ ഇനം വെരുകാണ് പൂവെരുക് ( ശാസ്ത്രീയനാമം : Viverricula indica ) ഇവയുടെ രോമാക്കുപ്പായത്തിന്റെ നിറം തവിട്ടു മുതൽ ചാരനിറം വരെയാകാം.
കറുപ്പും വെളുപ്പും വളയങ്ങളുള്ള വാലിൽ  ഇരുണ്ട വളയങ്ങളുണ്ടാകും.
മുതുകിൽ രോമങ്ങളില്ല.
ക്രീം നിറമുള്ള കഴുത്തിൽ കുറുകെ രണ്ടു ഇരുണ്ട വരകളുണ്ട്.
ചെവികൾ ചെറുതും ഉരുണ്ടതുമാണ്.
അവ പൂച്ചയുടെതുപോലെ തലയുടെ മുകളിൽ പരസ്പരം അടുത്താണുള്ളത്.
കാലുകൾ ഇരുണ്ട നിറമുള്ളതും നീളമുള്ളതുമാണ്.
തറയിൽ കഴിയാനാണ് താല്പര്യം.
അപൂർവ്വമായെ മരത്തിൽ കഴിയാറുള്ളു.
മാളങ്ങളിലോ പാറയ്ക്കിടയിലോ കൂടുണ്ടാക്കുന്നു.
ജമ്മു കാശ്മീർ , മരുഭൂമി, ഹിമാലയം എന്നിവടങ്ങളിലൊഴിച്ച്   ഇന്ത്യയിൽ എല്ലാ ആവാസവ്യവസ്ഥയിലും കാണപ്പെടുന്നു.
ആവാസവ്യവസ്ഥയുടെ നഷ്ടം, വാഹനങ്ങൾ തട്ടി മരിക്കുന്നത്.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Viverricula indica എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Viverricula indica എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പൂവൻകാര ഇംഗ്ലീഷ് വിലാസം https://ml.wikipedia.org/wiki/Randia_uliginosa ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളം , തമിഴ്‌നാട് , ശ്രീലങ്ക , മ്യാന്മർ , ആന്തമാൻ എന്നിവിടങ്ങളിൽ കണ്ടുവരുന്ന മുള്ളുകളുള്ള ചെറുമരമാണ് പൂവൻകാര .
( ശാസ്ത്രീയനാമം : Randia uliginosa ) .
Divine Jasmine  എന്നറിയപ്പെടുന്നു.
10 മീറ്ററോളം വളരും.
കായ ഭക്ഷ്യയോഗ്യമാണ് .
കായകൾക്ക് പേരയ്ക്കയോളം വലിപ്പം ഉണ്ടാവും .
രസം			:അമ്ലം, മധുരം
ഫലം, ഇല, തൊലി അവലംബം പുറത്തേക്കുള്ള കണ്ണികൾ വേർതിരിച്ചെടുത്ത രാസസംയുക്തങ്ങളെപ്പറ്റി http://www.floracafe.com/Search_PhotoDetails.aspx?
Photo=Top Id=2126 പൂക്കളുടെ ചിത്രങ്ങൾ
പൂവർ മാൻസ് ബൈബിൾ ഇംഗ്ലീഷ് വിലാസം https://ml.wikipedia.org/wiki/Poor_Man%27s_Bible The Poor Man's Bible window at Canterbury Cathedral
പള്ളികളിലും കത്തീഡ്രലുകളിലുമുള്ള കലാസൃഷ്ടികളെ വിവരിക്കുന്നതിന് പൂവർ മാൻസ് ബൈബിൾ എന്ന പദം ആധുനിക കാലത്ത് ഉപയോഗത്തിലുണ്ട്.
അവ നിരക്ഷരരായ ഒരു ജനവിഭാഗത്തിനായുള്ള ബൈബിളിൻറെ പഠിപ്പിക്കലുകൾ വ്യക്തമാക്കുന്നതിനായി വ്യക്തിപരമായോ കൂട്ടായോ സൃഷ്ടിക്കപ്പെട്ടിട്ടുണ്ട്.
ഈ കലാസൃഷ്ടികൾ കൊത്തുപണികൾ, പെയിന്റിംഗുകൾ, മൊസൈക്കുകൾ അല്ലെങ്കിൽ സ്റ്റെയിൻ-ഗ്ലാസ് വിൻഡോകൾ എന്നിവയുടെ രൂപമായിരിക്കാം.
ചില പള്ളികളിൽ സ്റ്റെയിൻ ഗ്ലാസ് വിൻഡോ പോലുള്ള ഒരു കലാസൃഷ്ടിക്ക് പൂവർ മാൻസ് ബൈബിളിന്റെ പങ്കുണ്ട്.
മറ്റുള്ളവയിൽ, ചർച്ച് മുഴുവനും ഒരൊറ്റ പദ്ധതിയിൽ ഒന്നിക്കുന്ന സങ്കീർണ്ണമായ ഒരു ബൈബിൾ വിവരണത്താൽ അലങ്കരിച്ചിരിക്കുന്നു.
അവലംബം കൂടുതൽ വായനയ്ക്ക്.